स्वामी हुंदी कवता च जिन्नें बी दृशें दा बर्णन होएदा ऐ ओ भावें संसारी जीवन चा गै लेदे होङ‌्न पर उंदा तात्परज़ एह् नेई हा जे उनेंगी बक्खरी-बक्ख-रिआं तस्वीरां-जन गै दिक्खेआ जा. ओह् सब स्वामी हुंदी गल्ला दे उद्देश ते दिशा दर्शक लेई गै हे. उंदा काव्य आखो इकै लम्मी कवता ही. ओह् अपने चढ़े दे प्रवाह च सब किश सोतदी जंदी ऐ ते फिरी इक ऐसा शानदार दक्ख प्रस्तुत करदी ऐ, जित्थें ओ इस संसारा च संघर्ष करदें मनुखा दे लेई बने दे संकट दी तैह् च जाइऐ कम्म करा करदी हुंदी ऐ. उपरें ते ओदी सतह् पर मनुखा दे ब्याकल ते काहले पेदे जीवन दा गै चित्रन होएदा ऐ, ते फिरी इस स्थिति गी दिखदें होई, कवि नै अपने कन्नें गै इक वार्तालाप छेड़ी लेदा हुन्दा ऐ, खास करियै जिसलै ओह् मुक्त होई दी आत्मा दी खुशिएं भरोची सुख ते दिब्ब अलोकिक प्रतिष्ठा दी गल्ल हुन्दी ऐ.